AIŠKINAMASIS RAŠTAS

Dėl Molėtų rajono savivaldybės seniūnijų seniūnaičių sueigos ir išplėstinės seniūnaičių sueigos nuostatų patvirtinimo

1. **Parengto tarybos sprendimo projekto tikslai ir uždaviniai**.

Sprendimo tikslas – patvirtinti Molėtų rajono savivaldybės seniūnijų seniūnaičių sueigos ir išplėstinės seniūnaičių sueigos nuostatus.

Pagal Lietuvos Respublikos vietos savivaldos įstatymo 35 straipsnio 2 dalies nuostatas Seniūnaičių sueigos nuostatus tvirtina savivaldybės taryba. Sprendžiant klausimus, susijusius su seniūnijos aptarnaujamos teritorijos gyvenamųjų vietovių ar jų dalių (seniūnaitijų) bendruomenių viešųjų poreikių ir iniciatyvų finansavimo tikslingumu ir su kitais visiems tos teritorijos gyventojams svarbiais reikalais, organizuojama išplėstinė seniūnaičių sueiga. Išplėstinėje seniūnaičių sueigoje su sprendimo priėmimo teise dalyvauja tos seniūnijos seniūnaičiai ir tos seniūnijos aptarnaujamoje teritorijoje veikiantys bendruomeninių organizacijų deleguoti atstovai. Pagal LR vietos savivaldos įstatymo 35 straipsnio 7 dalies nuostatas Bendruomeninių organizacijų deleguotų atstovų skaičius, jų delegavimo į išplėstines seniūnaičių sueigas ir prireikus jų rotavimo ar atšaukimo tvarka, taip pat išplėstinės seniūnaičių sueigos organizavimo, sprendimų rengimo, svarstymo ir priėmimo tvarka nustatoma savivaldybės tarybos sprendimu tvirtinamuose seniūnaičių sueigos nuostatuose. Atsižvelgiant į [vietos](http://litlex.molsav.lt/LL.DLL?Tekstas=1?Id=10685&Zd=vietos%2Bsavivaldos&BF=4" \l "44z) sąlygas ir aplinkybes, išplėstinėje seniūnaičių sueigoje patariamojo balso teise gali dalyvauti tos seniūnijos teritorijoje veikiančių nevyriausybinių organizacijų, tradicinių religinių bendruomenių atstovai.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 str. 1 d. 35 straipsnio nuostatos.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – sudaromos sąlygos aktyviau dalyvauti visuomenės atstovams priimant sprendimus. Neigiamų pasekmių nenumatoma.

1. **Priemonės sprendimui įgyvendinti**

Nėra**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

**6. Vykdytojai, įvykdymo terminai**